**JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠO NOTEIKUMU NR.12-27 „TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ”**

 **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas pašvaldības saistošie noteikumi „Trūcīgas un maznodrošinātas ģimenes (personas) statusa noteikšana Jelgavas pilsētas pašvaldībā” (turpmāk - noteikumi) ir izstrādāti, pamatojoties uz Sociālo pakalpojumu un sociālās palīdzības likuma 33.panta otro daļu, likuma „Par palīdzību dzīvokļa jautājumu risināšanā” 14.panta sesto daļu un Ministru kabineta 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 19.4. apakšpunktu (turpmāk – MK noteikumi).  |
| 2. Īss projekta satura izklāsts | Kārtību, kādā ģimene vai atsevišķi dzīvojoša persona atzīstama par trūcīgu, nosaka MK noteikumi. Atbilstoši MK noteikumu 19.4.apakšpunktam pašvaldība saistošajos noteikumos var noteikt papildus kritērijus, kurus neņem vērā nosakot ģimenes vai atsevišķi dzīvojošas personas atbilstību trūcīgās ģimenes (personas) statusam. Līdz šim Jelgavas pilsētas pašvaldībā šādi kritēriji nebija noteikti.Jelgavas pilsētas pašvaldībā maznodrošinātas ģimenes (personas) statuss netiek noteikts atšķirīgs no trūcīgas ģimenes (personas) statusa. |
| 3. Normatīvā akta projekta būtība | Noteikumos ir noteikti papildus kritēriji - kas nav uzskatāmi par īpašumu, nosakot ģimenes vai atsevišķi dzīvojošas personas atbilstību trūcīgas un maznodrošinātas ģimenes (personas) statusam. Par īpašumu neuzskata: nekustamo īpašumu, kura kopējā kadastrālā vērtība ir mazāka par Ls 8000 (astoņiem tūkstošiem latu), vienu automobili vai vienu airu laivu, kas ģimenes (personas) īpašumā ir ilgāk par 24 (divdesmit četriem) mēnešiem, kā arī katram ģimenes loceklim vienu motociklu vai motorolleru vai mopēdu. |
| 4. Informācija par plānoto projekta ietekmi uz budžetu | Noteikumu izpildei nav nepieciešams veidot jaunas institūcijas vai veidot jaunas amata vietas. |
| 5. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Nav attiecināms. |
| 6. Normatīvā akta ietekme uz sabiedrību | Trūcīgas un maznodrošinātas ģimenes (personas) statusu var noteikt personām, kuras dzīvesvieta deklarēta Jelgavas pilsētas pašvaldības administratīvajā teritorijā un kuras normatīvajos aktos noteiktajā kārtībā atbilst trūcīgas ģimenes (personas) statusam un papildus noteiktajiem kritērijiem. |
| 7. Informācija par administratīvajām procedūrām | Noteikumu izpildi nodrošinās Jelgavas pilsētas pašvaldības iestāde „Jelgavas sociālo lietu pārvalde”. |
| 8. Informācija par konsultācijām ar sabiedrības pārstāvjiem | Noteikumu projekts konceptuāli apspriests un atbalstīts Jelgavas pilsētas domes Sociālo lietu konsultatīvajā komisijā.  |
| 9. Sabiedrības informēšana par normatīvo aktu | Noteikumi tiks publicēti laikrakstā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš